සරා සිය ගෝලයන් සමග වටකරගෙන පහර දෙද්දී චාමර සිය ජීවිතය බේරා ගැනීමට පැන ගියේය. එහෙත් ගැලවිල්ලක් ලැබුණේ නැත. සරාගේ හා ඔහුගේ ගෝලයන්ගේ කඩු කිණිසි පහරවලට ලක්වූ චාමර මරු වැලඳ ගත්තේය. මේ ආරංචිය ලද සමයංට ඇතිවුණ කේන්තිය කොතෙක්ද යත් ඒ මොහොතේම හිරෙන් පලාගොස් සරා මරා දැමීමට තරම් සිත් විය. එහෙත් එය කළ නොහැකි නිසා ඉවසාගෙන සිටි සමයං එය කෙසේ හෝ සිදුකරන බවට දැඩි අදිටනක් ඇති කර ගත්තේය. සමයං රිමාන්ඩ් භාරයෙන් එළියට එන විට සරා කප්පම් සිද්ධියකට ඇතුළට ගියේය. ඒ නිසා මේ දෙන්නාගේ පළිය ගැනීම තවත් ටික කලකට පස්සට දැමීමට සිදුවිය. ඒ අතර සමයං කවදා හෝ සරා එළියට ආ සැණින් මේ පළිය ගැනීමට ක්‍රමයක් යෙදුවේය. ගහට ගහක් මොරටුවේදී හමුවෙනවා යැයි කියන්නා සේ අපරාධකාරයන් තවත් අපරාධකාරයන් මුණ ගස්වන තැන බවට බන්ධනාගාරය පත්ව තිබේ. ඔවුන් ඒ සබඳතා හඳුනාගන්නේ තව තවත් තමන්ගේ පාතාල කටයුතු වර්ධනය කරගැනීමට මිස අනේ අපොයි මෙහෙම කළොත් අපිට වෙන්නේ හැමදාම හිරේ විලංගුවේ වැටනේනයි. ඒ නිසා මේක අත්ඇරිය යුතු යැයි අදිටන් කරගන්නට ඉඩක් හදන්න නම් නොවේ. සමයංලා, අංගොඩ ලොක්කලා, මධූෂ්ලා වැඩිපුරම තමන්ගේ කල්ලියට පිරිස් ඈඳා ගන්නේ හිරේ සිටියදීය. ඔවුන්ගේ මෙහෙයුම් වැඩි ප්‍රමාණයක් සිදුකර තිබෙන්නේද හිරේ සිටියදීය.
සරාගේ හා ඔහුගේ ගෝලයන්ගේ කඩු කිණිසි පහරවලට ලක්වී මරු වැලඳ ගත්තේ කවුද ?
චාමර